‫‪Center for the Study of Traumatic Stress‬‬‫המרכז לחקר דחק טראומטי‬‫המחלקה לפסיכיאטריה | האוניברסיטה לרפואה צבאית | ‪CSTS | 4301 Jones Bridge Road, Bethesda, MD 20814-4799 | www.CSTSonline.org‬‬‫מורים עוזרים לתלמידים‬‫הקשבה ושיחה‬‫היקפי המוות וההרס באירוע מחייבים‬‫תשומת לב מיוחדת בתקשורת עם ילדים‬‫ומתבגרים‪ .‬השמירה על ביטחונם ושלומם‬‫הפיזי היא תמיד בעדיפות ראשונה‪.‬‬‫בית הספר מספק חוויה חשובה‬‫של חזרה לנורמליות עבור ילדים‬‫ומתבגרים‪.‬‬‫בית הספר מספק חוויה חשובה של חזרה‬‫לנורמליות עבור ילדים ומתבגרים‪ .‬קשה‬‫לנבא מה יהיו סוגי הבעיות הפסיכולוגיות שילדים ומתבגרים יסבלו‬‫מהן‪ ,‬אך תכנית ההתמודדות המתוארת להלן עשויה לסייע להפחית‬‫קשיים בהמשך הדרך‪:‬‬‫■כל תלמיד מגיב בצורה אחרת לטראומה‪ .‬אין לצפות מכל הילדים‬‫לאותה תגובה‪ .‬הקשיבו לסיפורים של התלמידים שלכם‪.‬‬‫■שמרו על שגרה יומית ככל שניתן‪ .‬זה לא הזמן להנהיג שגרה‬‫חדשה‪ .‬סדר יום מוכר יכול להחזיר את תחושת הביטחון‪.‬‬‫■תגובתכם לאסון תשפיע על התגובה של תלמידיכם; לכן‪ ,‬מומלץ‬‫לדבר על התגובות של עצמכם עם מבוגרים ומורים אחרים לפני‬‫שתדברו עם התלמידים‪.‬‬‫■הקצו זמן לדבר על האירועים בכיתה‪ .‬בשיחות בכיתה היו ערניים‬‫לתלמידים שמבטאים הצפה בתחושות‪ .‬תחימת הזמן המיועד‬‫לדיון הכיתתי עשויה לסייע לתלמידים לבטא את מה שהם רוצים‪,‬‬‫ולא יותר ממה שהם רוצים‪.‬‬‫■השמירה על שגרת הכיתה הרגילה יכולה להרגיע ולנחם‪ .‬אפילו‬‫שיעורי בית כרגיל יכולים להעניק תחושה של המוכר ולעודד את‬‫רוחם של חלק מהתלמידים‪.‬‬‫■עודדו את צוות ההוראה וכלל צוות בית הספר לדון ולתכנן יחד‬‫את ההתערבויות בכיתות‪.‬‬‫■היו זמינים להיפגש עם תלמידים בפגישות אישיות‪.‬‬‫■דברו על האירוע בפתיחות ובכנות עם תלמידיכם‪ .‬חלק מהילדים‬‫ירצו לדבר על מה שקרה בשיחות בהמשכים‪ ,‬וילדים בגילים‬‫הצעירים יותר יצטרכו לשמוע מידע קונקרטי שוב ושוב‪.‬‬‫■הגבילו את החשיפה לטלוויזיה ולמקורות מידע אחרים על האסון‬‫וקורבנותיו‪.‬‬‫■עזרו לתלמידים לווסת את מידת הזדהותם עם הקורבנות או‬‫המצב‪ .‬הזכירו לתלמידים שהם בטוחים בבית הספר‪ .‬להפחתת‬‫הזדהות מופרזת עם הקורבנות‪ ,‬תנו מידע קונקרטי כדי להסביר‬‫במה התלמידים שונים מהאנשים שנפגעו מהאסון‪.‬‬‫■דברו עם התלמידים על נושאים‬‫לפי בחירתם – לא חייבים לדבר על‬‫רגשותיהם או על האירוע שקרה‪.‬‬‫שיחות על אירועים רגילים בחיים‬‫חשובות מאוד לבריאות‪.‬‬‫■הגבירו את תחושת השליטה של‬‫התלמידים ואת השתתפותם במסגרת הבית ספרית‪ .‬תנו להם‬‫לתכנן פעילות מיוחדת‪.‬‬‫■ילדים גדולים יותר ומתבגרים עלולים להיכנס לסערת רגשות‪.‬‬‫עזרו להם להבין את התנהגותם והציבו גבולות בבית הספר –‬‫זה יכול לעזור‪.‬‬‫■התגובה אצל חלק מהילדים יכולה להתבטא בהסחות דעת‬‫או בקושי לזכור דברים‪ .‬חשוב להתייחס בסובלנות והבנה‬‫להתנהגויות אלה‪.‬‬‫■היו ערים לשינויים בהתנהגות הרגילה של התלמידים (לדוגמה‪,‬‬‫ירידה בציונים‪ ,‬איבוד עניין‪ ,‬הזנחת שיעורי בית‪ ,‬ישנוניות או‬‫הסחות דעת‪ ,‬הסתגרות‪ ,‬ירידה או עלייה במשקל)‪.‬‬‫מורים עוזרים לתלמידים‪ :‬טכניקות לכיתה‬‫לתלמידים צעירים יותר‪:‬‬‫■הרגיעו את התלמידים הצעירים בידיעה שהם בטוחים ושההורים‬‫ומבוגרים אחרים ידאגו להם‪.‬‬‫■תלמידים שחשים פחד עשויים להזדקק לקשר עם הוריהם‬‫מפעם לפעם לאורך היום בשלבים הראשונים שלאחר המשבר‪.‬‬‫■התייחסו לשאלות על המוות וההרס‪.‬‬‫■התייחסו לרגשות התלמידים‪" :‬נשמע שאתה עצוב ‪ /‬כועס ‪/‬‬‫מודאג‪" ,"...‬האם את עצובה ‪ /‬כועסת ‪ /‬מודאגת?"‬‫■ברגע שתרגישו רגועים בעצמכם ומסוגלים להקשיב לתלמידים‬‫ולשתף אותם בתחושות שלכם‪ ,‬התייחסו לכך שגם אתם‬‫מרגישים עצובים‪ ,‬כועסים או מודאגים‪.‬‬‫■הנחו דיונים בכיתה שיעזרו לתלמידים הצעירים להחזיר לעצמם‬‫תחושת ביטחון ושליטה‪" .‬שאלתם שאלות טובות"‪" ,‬זה היה רעיון‬‫טוב"‪" ,‬המשפחה‪/‬אימא‪/‬אבא שלך יודעים איך לטפל בזה היטב"‪.‬‬‫המשך‬‫לתלמידים גדולים יותר‪:‬‬‫■היו מודעים לחשיבותה של קבוצת השווים כגורם שמסייע לחזור‬‫ולבסס תחושה של נורמליות‪.‬‬‫■עבור בני נוער רבים‪ ,‬היכולות הקוגניטיביות גבוהות על פי רוב‬‫מהיכולת הרגשית להתמודד עם מצבים שמעוררים תעוקה‬‫נפשית‪ .‬צפו לתנודות במצב הרוח‪.‬‬‫■עזרו לתלמידים בחטיבה או בתיכון להתמודד עם ביטויי זעם או‬‫ייאוש בדרך סדורה ומבוקרת‪ .‬עזרו להם למצוא פתרונות חיוביים‬‫למצב‪ .‬ארגון טקסי זיכרון‪ ,‬התכנסויות בית‪-‬ספריות מיוחדות‪,‬‬‫תרומת זמן או רתימת כוחם היצירתי של התלמידים לגיוס‬‫כספים‪ ,‬תרומת דם וכו' הן דרכים שילמדו את התלמידים את‬‫היתרונות שבעשייה למען האחר‪ ,‬לעצמם ולקהילה‪.‬‬‫■זכרו כמה חשוב להעניק תמיכה רגשית על ידי "שיום" תגובות‬‫צפויות של עצב‪ ,‬קהות חושים‪ ,‬כעס‪ ,‬פחד ובלבול‪ .‬הסבירו איך‬‫קלות דעת‪ ,‬צחוק או חוסר רגישות משמשים אותנו לעתים כדי‬‫להרחיק את עצמנו מהצפה רגשית‪.‬‬‫)‪Teachers Helping Students (Hebrew) (11-2023‬‬